Maironių II tvenkinys
55°35′39″ š. pl. 23°3′13″ r. ilg.﻿ / ﻿55.59417°š. pl. 23.05361°r. ilg.﻿ / 55.59417; 23.05361 Maironių II tvenkinys – tvenkinys Lietuvoje, Kelmės rajone, 9 km į vakarus nuo Tytuvėnų, Maironių kaime. Sudarytas užtvenkus Šepečio upelį (Saldaus intakas, Dubysos baseinas) 2,2 km nuo jo žiočių. Tvenkinio ilgis iš pietų į šiaurę – 0,23 km, plotis – iki 0,08 km. Altitudė 112,1 m. Krantai žemi, šiaurėje apaugę medžiais. Į rytus ir pietvakarius plyti dirbami laukai. Pasroviui už 0,18 km yra didesnis Maironių I tvenkinys. Pietinis galas užpelkėjęs.